Val ëd Lans

Le Valade 'd Lans a son tre combe che, an partend da Lans, a coro scasi paralele antra 'd lor, an formand na sòrt ëd forciolin-a.
Se tre valade a son la Val Granda (ch'a pija, antra j'àutre, le comun-e ëd Cantòira, Cialambèrt e Grosscaval), la Val ëd Céres (ch'a comprend Balme, Ala, Céres) e la Val ëd Viù.

Antra ij leu d'anteresse an coste valade a-i son la cascada ëd Modron, cola ëd Balme e ël santuari ëd Sant Ignasse.

A-i é na tradission ch'a fortiss che Anìbal a sarìa passà da sì (nopà che d'la Valsusa o d'la Val d'Osta) për traversé j'Alp.

 La stòria 
Carl Magn a l'ha argropaje ant la contà ëd Turin.

La cusin-a
Ij mangé tìpich ëd le valade ëd Lans a jë smijo motobin a coj dël Canavèis lì-davzin.
A-i é na presensa fòrta ëd fruta dij bòsch, d'òrdi e ëd sèil; as pronto ëd supe e dë mnestre; ròbe dosse tìpiche a son ij fricieuj ëd pom, ij torcèt e le paste ëd melia.
Un dij mangé pì arnomà dla zòna a son le tome.

Lans